ධනංජයගේ ප්‍රයත්නයත්, සිරිමල්ගේ ජවයත් ඊට එරෙහිව නැගෙන සමාජ ආර්ථික අභියෝග හමුවේ ඔවුන් සිදු කරනු ලබන අරගලත් රන් සිරිමල් තුළින් විශද වෙයි.හොඳම යොවුන් නවකතාව ලෙස ගොඩගේ සම්මානයට පාත්‍ර වූ අනුරසිරි හෙට්ටිගේ ගේ රන් සිරිමල් නවකතාව ඇසුරෙන් ඔලිම්පික් ක්‍රීඩා උළෙලට සමගාමීව ක්‍රීඩාව විෂය කර ගත් ටෙලි නාට්‍යයක් ලෙස මෙය විකාශය කෙරේ.හඳුන්වා දෙන ළම නළු නිපුන තීක්ෂණ සිරිමල් ලෙස චරිත නිරූපණය කරන මෙම ටෙලි වෘත්තාන්තයට ධර්මප්‍රිය ඩයස්, තරුෂි පෙරේරා, ජයලත් මනෝරත්න, දමයන්ති ෆොන්සේකා, නිරෝෂන් විජේසිංහ, බන්දුල විතානගේ, මාදනී මල්වත්ත, දීපානි සිල්වා, චිත්‍රා වාකිෂ්ට, දයා තෙන්නකෝන්, ග්‍රේස් තෙන්නකෝන් ඇතුළු නළු නිළියන් රැසක් රංගනයෙන් දායක වෙති.ගයා රම්‍ය අල්විස් අධ්‍යක්ෂණය කරන රන් සිරිමල් හි කැමරාකරණය - දීපාල් ජයසිංහ, සංස්කරණය - පූජිත කාංචන අමරතුංග, අංග රචනය – චන්දන සෙනරත් බණ්ඩාර, සංගීතය – අසේල බණ්ඩාර, ගායනය - සමන් ලෙනින්, කලා අධ්‍යක්ෂණය ජිනේෂ පද්මකුමාර සහ පරිගණක දෘශ්‍ය ප්‍රයෝග සසංක අමරවීර ගෙනි.